cy en en fr en cy es cy cy en de su es it en de cy cy en cy en cy es en cy hbs_lat es ast fr en cy fr cy cy tr cy ro cy es de en en cy cy cy nl cy cy cy eo de jbo fr cy es ro es fr ceb cy cy en cy cy cy cy la de cy cy cy cy en nl cy en es cy sl cy de cy cy pt br cy en es cy cy cy cy cy cy cy cy cy cy cy cy cy cy de cy cy cy cy cy cy cy cy cy cy cy cy en cy ca fr cy cy cy cy cy cy fr cy cy cy cy cy cy cy cy cy cy cy cy cy cy cy cy cy cy cy cy cy cy en cy cs en en cy cy cy es cy cy es en cy en cy cy ml cy cy cy fr cy cy de cy cy en en de cy cy en en ast en en fr en en fr fr en cy cy hbs_lat cy cy es cy en cy es en cy cy cy cy pl fr cy fr de oc nb en
This website uses cookies, to read our cookies policy in full please click here.
Yes - Got It, hide message
Heol y Bont | Ystum Taf | Caerdydd | CF14 2JL | Ffoniwch ni 029 2033 3090 | Ffacs ni 029 2033 3091 | Anfonwch e-bost atom | Office 365
Datganiad o Weledigaeth ac Amcanion
Trefniant Dosbarthiadau, Grwpio a Setio
Sut gall rhieni gefnogi disgyblion?
Disgyblion Mwy Abl a Thalentog
Un o brif nodau’r Adran Addysg Gorfforol yw i gynnig cwricwlwm eang a chytbwys i bob disgybl sydd yn cyd-fynd gyda’r Cwricwlwm Cenedlaethol, ond sydd hefyd yn rhoi’r cyfle i bob disgybl i gyrraedd ei llawn potensial, ac i flasu y mwynhad sydd yn dod gyda dull actif a iach o fyw.
Y bwriad yw cynnig amrywiaeth o gyfleoedd – datblygu gweithgareddau mae’r disgyblion wedi astudio yn flaenorol, a chynnig gweithgareddau newydd.
Mae Addysg Gorfforol yn bwnc statudol i bob disgybl astudio tan ddiwedd blwyddyn 11.
Trefniant y gwersi ar gyfer cyfnod allweddol 3 (blynyddoedd 7 - 9)
• Mae pob disgybl yn derbyn 4 gwers o 60 munud pob pythefnos.
• Mae pob dosbarth yn derbyn yr un faint o wersi ym mhob gweithgaredd.
• Mae’r gweithgareddau a gynigir yn adlewyrchu gofynion y Cwricwlwm Cenedlaethol yn gyntaf ac yna’r cyfleusterau ardderchog sydd ar gael.
Rhaglen astudio ar gyfer cyfnod allweddol 3 (blynyddoedd 7 - 9)
Fe gynigir sawl gweithgaredd gwahanol allan o’r 4 maes profiad y Cwricwlwm Cenedlaethol:
• Gweithgareddau iechyd, ffitrwydd a lles: ffitrwydd (gwaith ar y peiriannau cardiofasgwlaidd - rhwyfo/beicio/rhedeg ... a’r peiriannau gwrthiant); dulliau ymarfer penodol sydd yn rhoi cyfle i ddisgyblion creu a gwerthuso rhaglen ymarfer yn cysylltiedig a iechyd a perffromiad. Defnydd o brofion ffitrwydd i gwerthuso ymarfer a iechyd.
• Gweithgareddau creadigol: gymnasteg
• Gweithgareddau antur: cyfeiriannu; gweithgareddau adeiladu tîm; dringo a boldro.
• Gweithgareddau cystadleuol: pêl-droed; rygbi; pêl-rwyd; hoci; pêl-fasged; athletau; rownderi; tenis, badminton a criced.
Rhoddir cyfleoedd i’r disgyblion i gynllunio, perfformio a gwerthuso yn y gweithgareddau uchod, gyda’r pwyslais ar berfformio. Rydym hefyd yn canolbwyntio ar ddatblygu sgiliau ein disgyblion yn barhaus. Yn ogystal a’r uchod, rhoddir gyfleoedd i’r disgyblion i gymryd rhan mewn amrywiaeth o weithgareddau allgyrsiol cystadleuol a di-gystadleuol, a gweithgareddau 5x60.
Gosod targedau ac asesu
Pwrpas asesu yn yr adran yw i ddarparu dull positif a cynhaliol sy’n helpi disgyblion i wella’u dysgu drwy adnabod cryfderau a gwendidau. Asesir gallu’r disgyblion yn ôl y Cwricwlwm Cenedlaethol.
• Er mwyn sicrhau rhan weithredol y disgybl yn y broses asesu - rhoddir cyfle i’r disgybl i nodi targedau personol (ar ôl trafod gyda’r athro / athrawes) yn ystod y gwersi cynnar o bob uned waith yn eu llyfrau cyswlt.
• Bydd y disgybl yn cael eu annog i asesu lefel eu hunain ag eraill yn ystod pob gwers. Bydd hyn yn digwydd ar lafar oherwydd natur ymarferol y pwnc.
• Yn ystod y wers olaf, rhoddir cyfle i’r disgybl i werthuso yr uned waith a cofnodi eu lefelau hunanasesiad.
• Yn ogystal â hyn, asesir gallu’r disgyblion yn gyffredinol ym mhob gwers, a rhoddir adborth ar lafar yn gyson.
• Bydd pob disgybl yn derbyn dau lefel pob tymor, ac yna un am y flwyddyn gyfan.
Blwyddyn 7 - 9 : Bechgyn
Tymor 1: Uned 1- Rygbi a Ffitrwydd.
Uned 2- Gwaith Tim a Badminton.
Tymor 2: Uned 3 - Ffitrwydd.
Uned 4 - Gymnasteg a Pel Droed.
Tymor 3: Uned 5 - Athletau.
Uned 6 - Gweithgaredd au Antur / Awyr Agored a Criced.
Blwyddyn 7 - 9 : Merched
Tymor 1: Uned 1- Hoci / Pel Rwyd a Gwaith Tim.
Uned 2- Hoci / Pel Rwyd a Gymnasteg.
Tymor 2: Uned 3 - Ffitrwydd.
Uned 4 - Badminton a Ffitrwydd.
Tymor 3: Uned 5 - Athletau.
Uned 6 - Gweithgaredd au Antur / Awyr Agored a Pel Fas.
Drwy astudio TGAU Addysg Gorfforol bydd dysgwyr yn caffael y wybodaeth, y ddealltwriaeth, y sgiliau a’r gwerthoedd i ddatblygu a chynnal eu perfformiad mewn gweithgareddau corfforol a deall y manteision i iechyd, ffitrwydd a lles. Bydd dysgwyr yn datblygu gwybodaeth a dealltwriaeth ddamcaniaethol o’r ffactorau sy’n greiddiol i weithgaredd corfforol a chwaraeon ac yn defnyddio’r wybodaeth hon i wella perfformiad. Bydd dysgwyr yn perfformio’n effeithiol mewn gweithgareddau corfforol gwahanol drwy ddatblygu sgiliau a thechnegau a dewis a defnyddio tactegau, strategaethau a/neu syniadau cyfansoddiadol.
Drwy astudio TGAU Addysg Gorfforol bydd dysgwyr yn:
• datblygu gwybodaeth a dealltwriaeth ddamcaniaethol o’r ffactorau sy’n greiddiol i weithgaredd corfforol a chwaraeon ac yn defnyddio’r wybodaeth hon i wella perfformiad
• deall sut mae’r cyflwr ffisiolegol a seicolegol yn effeithio ar berfformiad mewn gweithgaredd corfforol a chwaraeon
• datblygu eu gallu i ddadansoddi a gwerthuso i wella perfformiad mewn gweithgaredd corfforol a chwaraeon
• deall y cyfraniad mae gweithgaredd corfforol a chwaraeon yn ei wneud i iechyd, ffitrwydd a lles
• deall dylanwadau diwylliannol gymdeithasol allweddol sy’n gallu effeithio ar gysylltiad pobl â gweithgaredd corfforol a chwaraeon yng Nghymru a’r byd ehangach.
Uned 1: Cyflwyniad i addysg gorfforol (Arholiad ysgrifenedig: 2 awr)
Asesir dysgwyr drwy amrywiaeth o gwestiynau byr ac estynedig. Bydd y cwestiynau yn seiliedig ar ysgogiadau clyweled a ffynonellau eraill. 50%
Uned 2: Y cyfranogwr gweithredol mewn addysg gorfforol
Asesiad di-arholiad: wedi’i asesu’n fewnol a’i safoni'n allanol Asesir dysgwyr mewn tri gweithgaredd gwahanol yn rôl perfformiwr mewn o leiaf un gamp ar gyfer unigolyn, un gamp ar gyfer tîm ac un arall.
Bydd un gweithgaredd yn brif weithgaredd fydd â rhaglen ffitrwydd bersonol yn gysylltiedig â’r gweithgaredd. 50%
• Mae gweithgareddau tîm yn cynnwys Pêl-droed, Pêl-fas, Pêl- fasged, Criced, Hoci, Lacrosse, Pêl-rwyd, Rownderi, Rygbi’r gynghrair, Rygbi’r undeb, Rygbi saith bob ochr, Pêl-foli.
• Mae gweithgareddau unigol yn cynnwys Athletau, Traws-gwlad, Beicio, Deifiio, Golff, Gymnaesteg, Jwdo, Sgïo, Sboncen, Nofio, Jwdo, Codi pwysau, Trampolinio.
• Gall gweithgareddau fel Dawns, Badminton, Tennis, Tennis Bwrdd, Hwylio a Dringo gael eu hystyried yn rhai unigol neu dîm.
Rhaid i unrhyw weithgaredd nad yw i’w weld yn y fanyleb gael ei gymeradwyo gan CBAC. Gall ymgeiswyr gynnig uchafswm o ddau weithgaredd oddi ar y safle i’w hasesu. Gweithgareddau oddi ar y safle yw’r rhai nad ydynt yn digwydd ar gampws yr ysgol a lle na chaiff yr ymgeiswyr eu goruchwylio, eu hyfforddi a’u hasesu gan athro/athrawes Glantaf. Mae’r asesiad ymarferol yn cyfrif dros y ddwy flynedd o’r cwrs felly mae’n hanfodol fod pob ymgeisydd yn mynychu ymarferion, gemau a chystadlaethau o’u dewisiadau yn gyson yn ystod y cyfnod.
Oherwydd natur y pwnc, mae’n orfodol eu bod yn cymryd rhan yn wythnosol yn y gweithgaredd a ddewiswyd ganddynt er mwyn datblygu eu perfformiad. Disgwylir lefel uchel o ymroddiad tuag at weithgareddau chwaraeon yr ysgol yn ogystal â’r gwersi. Mae’n hanfodol i brynu cit Addysg Gorfforol lefel Ac yn ogystal â’i wisgo i bob gweithgaredd ymarferol lefel A.
Amlinelliad o’r Cyrsiau (UG ac U2):
PE1:- Gwella Perfformiad mewn Addysg Gorfforol
Asesiad mewnol (safoni allanol) –
- Perfformiad Ymarferol (30% of UG)
- Proffil Perfformiad Personol (10% of UG)
- Hyfforddi neu Ddyfarnu (10% of UG)
PE2:- Dulliau Bywiog o Fyw ac Addysg Gorfforol
Mae’r uned yma yn cynnwys:
• Dewisiadau o ran dull o fyw;
• Beth sydd ar gael o ran gweithgaredd corfforol;
• Pam mae pobl yn gwneud dewisiadau arbennig?;
• Manteision corfforol, seicolegol a thechnegol;
• Manteision o ran dull o fyw.
Asesiad Allanol (50% of UG) – Cwestiynau strwythuredig gorfodol ynghyd ag un cwestiwn lle y mae’n gofyn ysgrifennu’n estynedig (1 awr 45 munud)
PE3:- Mireinio Perfformiad Mewn Addysg Gorfforol
Asesiad Mewnol – Perfformiad Ymarferol (17.5% of A2)
Ymchwil Ymchwiliol (7.5% of A2)
PE4:- Perfformiad, Darpariaeth a Chyfranogiad mewn Addysg Gorfforol
Mae’r uned yma yn cynnwys:
• Dadansoddi Perfformiad a Iechyd y Genedl ;
• Rheoli Straen a Cymhelliant ;
• Materion Cyfoes/Cymdeithasol a Llwybrau ;
• Cefnogaeth a Gwahaniaethu Cymdeithasol ;
• Masnacheiddio a Datblygiadau Technegol
Asesiad Allanol – Adran A – Cwestiynau strwythuredig gorfodol (15%)
Adran B – Un cwestiwn yn gofyn am ysgrifennu estynedig o ddewis o ddau (10%)
Prydau Ysgol Am Ddim
Ysgol Gyfun Gymraeg Glantaf
Ffôn 029 2033 3090
Ffacs ni ar 029 2033 3091
Cookies Policy | Privacy Policy | Sitemap